84 



sa ekvatorom. Za njega samoga po sebi ne bi doduše Dove-ov 

 zakon mogao vrijediti. Nu ako ga s jedne strane (na slici stje- 

 lica br. 4.) potiskuje na desno, a na njegovoj desnoj strani 

 voda od njega odmiče, te nastaje na neki način praznina, mora 

 evo da i on skrene na desnu stranu. Isto to se dakako do- 

 gadja i sa smjerom struje br. 4. kad ona dolazi na isto mjesto, 

 i dakako svi ostali. — Naravski da sada ova tek ovim na- 

 činom nastala „struja" mora da točno prati i sve zavoje obale. 

 Teče dakle duž cijele obale Afrike, zatim zakreće kod Palestine 

 prema sjeveru, okružuje Malu Aziju, Grčku, ulazi u Jadransko 

 more, ide sve do kraja istoga — do Trsta — tu] zakreće duž 

 talijanske obale itd. — dok opet ne stigne do Gibraltara. 



Dakle nastane jedna velika zamka od struje, i to po mojem 

 nazoru jedna jedinstvena. Ova naime struja, ako i je započela 

 kao površna i manje slana, ne ostaje cijelim svojim tokom 

 ovakovom. Dolazeći od površne vode Atlanskog oceana u jače 

 slano Sredozemno more, mora da se na svom putu sve više 

 zasićuje solju — prilagodjuje vodi Sredozemnoga mora — i da 

 po tome sve dublje tone, a na kraju svoga puta je već posve 

 duboko-morska, jer se je već posve zasitila, izjednačila sa onom 

 iz daljih slojeva Sredozemnoga mora te po tome i presitila 

 solju, obzirom na odgovarajuću vodu iste dubine Atlanskoga 

 oceana. — 



Treba da još spomenem, da kod Gibraltarskog tijesna 

 postoji jedna podmorska barriera. Poradi ove barriere ne ulazi 

 u Sredozemno more duboka hladna struja iz Atlanskog oceana, 

 te je po tome Sredozemno more, poglavito u dubini, i nješto 

 toplije, nego što bi bilo da te barriere neima. I to dakle još 

 više doprinaša, da je isparivanje jače, dakle da gubitak vode 

 u zrak nadmašuje primitak sa strane pritoka rijeka. Sve to dakako 

 još više pospješuje koncentraciju slane vode. 1 kako se ta jako 

 slana voda diže sve do visine spomenute Gibraltarske barriere 

 tako da voda Sredozemnog mora, tik nad barrierom, direktno 

 udara na vodu Atlanskog oceana, koja je mnogo manje slana, 

 dolazi do tim jače oprjeke izmedju obiju voda iste visine. Ove 

 nejednake vode nastoje se izravnati time, da se ona gušća voda 

 Sredozemnoga mora nad barrierom upravo izlijeva u korito At- 

 lanskog oceana. 



